[image: ]                                                                                                         [image: ]

SAOPŠTENJE ZA MEDIJE
LA VUELTA OD 22. AVGUSTA UŽIVO NA EUROSPORTU I HBO MAX-U

· Sve 21 etape poslednjeg Grand Tura sezone uživo na Eurosportu i HBO Max-u od 22. avgusta do 13. septembra
· Ovogodišnja Vuelta startuje u Monaku, a završava se u Granadi, nakon 3.275 kilometara uzbudljivih trka
· Biciklistička sezona nastavlja se Svetskim prvenstvom u drumskom biciklizmu od 20. do 27. septembra, takođe uz prenose na kanalima i platformama Warner Bros. Discovery-ja

Beograd, 17. avgust 2026.

Ljubitelje biciklizma očekuje još jedan veliki sportski spektakl – 81. izdanje trke La Vuelta počinje 22. avgusta, a svih 21 etapa moći će da se prati uživo na Eurosportu i HBO Max-u. Poslednji Grand Tur sezone trajaće do 13. septembra, kada će najbolji biciklisti sveta u Granadi završiti borbu za čuvenu crvenu majicu.

Warner Bros. Discovery obezbediće direktne prenose svake etape, od starta do cilja, za milione gledalaca širom Evrope. Prenosi na Eurosportu biće dostupni publici na 21 jeziku i na 50 evropskih tržišta, dok će HBO Max biti striming destinacija na kojoj će svih 21 etapa biti dostupna uživo.

Gledaocima HBO Max-a na raspolaganju su i funkcije koje praćenje trke čine još atraktivnijim, uključujući Key Moments, koja omogućava jednostavno pronalaženje ključnih trenutaka trke, kao i Multiview, zahvaljujući kojoj je moguće istovremeno pratiti četiri prenosa uživo na jednom ekranu. Ova funkcija u potpunosti je uvedena tokom ovogodišnjeg Tur de Fransa, kada ju je koristilo više od četvrtine striming pretplatnika.

Skot Jang (Scott Young), izvršni potpredsednik Warner Bros. Discovery Sports Europe, izjavio je:
„Nakon rekordnog Tur de Fransa, koji je putem naših platformi stigao do velikog broja gledalaca, ponosni smo što monumentalnu Grand Tur sezonu privodimo kraju kompletnim direktnim prenosima trke La Vuelta,nakon koje sledi Svetsko prvenstvo u drumskom biciklizmu. Od svake brutalne uzbrdice u borbi za crvenu majicu u Španiji do svakog sprinta za kultne dugine majice u Montrealu, naši stručnjaci pred kamerama, lokalne priče i inovativne striming funkcije na HBO Max-u pružiće ljubiteljima biciklizma širom Evrope sveobuhvatan način da prate vozače, timove i trenutke koji će obeležiti završnicu još jedne izuzetne biciklističke sezone.“

OD MONAKA DO GRANADE: 3.275 KILOMETARA BORBE ZA CRVENU MAJICU

Ovogodišnja La Vuelta prvi put u svojoj istoriji startuje u Monaku, individualnim hronometrom dužine 9,4 kilometra. Karavan će potom preko Francuske i Andore stići u Španiju, gde će se odvijati najveći deo trke. Nakon ukupno 3.275 kilometara, Vuelta će biti završena 13. septembra u Granadi.

Među najvećim favoritima za crvenu majicu je Tadej Pogačar, koji na Vueltu stiže nakon osvajanja pete žute majice na Tur de Fransu. Eventualnim trijumfom u Španiji dodatno bi se približio jednom od najređih dostignuća u istoriji biciklizma – osvajanju sva tri Grand Tura i titule svetskog prvaka.

Eurosport će gledaocima omogućiti i da zavire iza kulisa trke. Laura Meseguer svakodnevno će izveštavati sa lica mesta, donoseći priče o timovima, vozačima i događajima koji često ostaju izvan kadra direktnog prenosa.

POSLE VUELTE – SVETSKO PRVENSTVO OD 20. DO 27. SEPTEMBRA

Velika biciklistička sezona Warner Bros. Discovery-ja neće se završiti Vueltom. Samo nedelju dana kasnije, od 20. do 27. septembra, u Montrealu će biti održano Svetsko prvenstvo u drumskom biciklizmu 2026, a sve trke biće dostupne uživo i na zahtev putem kanala i platformi WBD-a.

Na 99. izdanju prvenstva očekuje se oko 1.000 najboljih biciklista sveta, koji će se nadmetati u 13 disciplina. Među najvećim zvezdama biće Tadej Pogačar i Remko Evenepul, koji će braniti titule u elitnoj drumskoj trci, odnosno individualnom hronometru.

Završnica sezone dolazi nakon rekordnog leta za Warner Bros. Discovery. Tokom Giro d'Italia broj jedinstvenih gledalaca koji su trku pratili putem HBO Max-a širom Evrope porastao je za 35 odsto u odnosu na prethodnu godinu, dok je broj sati gledanja povećan za 19 odsto. Tur de Frans zabeležio je rast broja jedinstvenih striming pretplatnika od devet odsto, ostvarivši najbolji rezultat otkako se trka prati putem striminga.

La Vuelta 2026 od 22. avgusta do 13. septembra, uživo na Eurosportu i HBO Max-u.

O Warner Bros. Discovery Sports Europe 

Warner Bros. Discovery Sports Europe predstavlja WBD portfolio sportskih brendova, kanala i platformi u Evropi. Kolektivno doseže 130 miliona ljudi svakog meseca, uključujući obožavaoce i široku publiku na više od 200 tržišta i na preko 20 jezika na svim platformama na kojima potrošači provode vreme, kao što su besplatna televizija, plaćena televizija, striming, onlajn i društvene mreže. Warner Bros. Discovery Sports Europe uklučuje voljene brendove kao što su Eurosport, Global Cycling Network (GCN), Global Mountain Bike Network (GMBN), Golf Digest, TNT Sports u Velikoj Britaniji i Irskoj, kao i sportske programe i sadržaj na discovery+ i Warner Bros. Discovery besplatne TV mreže. Ovi kanali povezuju publiku sa najvećim sportskim događajima na svetu. Ovo uključuje Olimpijske igre u Evropi; teniski grend slemovi; biciklistički Grend Tour, više od 300 dana vožnje biciklom uživo godišnje, UCI Liga šampiona na stazi, Svetska serija UCI brdskog biciklizma sa ESO Sports; PGA TOUR tokom cele godine; The Ocean Race; Snooker World Tour; najbolja električna trkačka serija sa ABB FIA Formula E Svetskog prvenstva; FIM Speedway GP, Speedway of Nations i Speedway World Cup; i svaki veliki događaj na Svetskom prvenstvu u zimskim sportovima i Svetskom kupu. Warner Bros. Discovery Sports Europe upotpunjuje ponudu sa svojim event odeljenjem i promocijom, koje svake godine nadgleda 30+ događaja na pet kontinenata.

O kompaniji Warner Bros. Discovery
Warner Bros. Discovery je vodeća globalna medijska i zabavna kompanija koja kreira i distribuira najraznovrsniji i najpotpuniji portfolio brendiranog sadržaja na poljima televizije, filma, striminga i video igara. Dostupan u više od 220 zemalja i teritorija i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove i proizvode, među kojima su: Discovery Channel, Max, discovery+, CNN, DC, TNT Sports, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Motion Picture Group, Warner Bros. Television Group, Warner Bros. Pictures Animation, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i mnogi drugi. Za više informacija posetite www.wbd.com.
O HBO Max-u
HBO Max je vodeća globalna striming platforma kompanije Warner Bros. Discovery koja donosi najuzbudljivije i najposebnije priče – od vrhunskih igranih serija i filmova, preko dokumentaraca, true crime sadržaja i animacija za odrasle, pa sve do prenosa sportskih događaja i vesti (gde su dostupni). HBO Max je dom prestižnih zabavnih brendova kao što su HBO, Warner Bros., Max Originals, DC i Hari Poter, ali i kultnih serija poput „Prijatelja“ i „Štrebera“ – sve na jednom mestu.

